Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 108/2001. (XII. 23.) FVM—GM együttes rendelethez
Paragraph Index: 787

4. A gyártó által választott, 12. § szerinti tanúsító szervezet a gyártónál előzetes bejelentés nélkül, változó időközönként, de legalább évente egyszer szúrópróbaszerű ellenőrzéseket végez, vagy ellenőrizteti a gyártott biztonsági berendezéseket. A biztonsági berendezésnek a gyártó telephelyén vett mintadarabjain el kell végezni a vonatkozó szabványokban rögzített, vagy ennek hiányában azzal egyenértékű vizsgálatokat, hogy a gyártás megfelel-e a rendelet előírásainak. Ha a megvizsgált biztonsági berendezések egy vagy több darabja nem megfelelő, a tanúsító szervezetnek megfelelő intézkedéseket kell tennie. Ennek során — az érintett szervezetek értesítése mellett — a típusvizsgálati tanúsítványát módosíthatja vagy visszavonhatja. A gyártónak a tanúsító szervezet felelősségére való tekintettel a megfelelőségi jelölés mellett a tanúsító szervezet azonosítási számát is fel kell tüntetnie.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes